**Семинар бо роҳбарии ФАО стратегияи мубориза бо касалии занги зарди гандумро дар Тоҷикистон баррасӣ мекунад**

***26 июни соли 2025, Душанбе*** – Дар Донишгоҳи аграрии Тоҷикистон ба номи Шириншоҳ Шоҳтемур семинари сатҳи миллӣ оид ба баррасии лоиҳаи Стратегияи миллӣ ва нақшаи ҳолатҳои фавқулодда оид ба пешгирӣ ва мубориза бо касалиҳои занги зарди гандум дар Тоҷикистон баргузор гардид. Чорабинӣ мутахассисони соҳаи ҳифзи растаниҳо, мансабдорони давлатӣ, олимон ва дигар ҷонибҳои муҳими ҳавасманди соҳаи кишоварзиро ҷиҳати арзёбӣ ва такмили вокуниши миллӣ ба касалиҳои занги зарди гандум ҷамъ овард.

Семинар аз ҷониби Созмони озуқаворӣ ва кишоварзии Созмони Милали Муттаҳид (ФАО) ташкил гардида, аз ҷониби Барномаи шарикии ФАО-Туркия (БШФТ) дастгирӣ ёфт. Чоранбинӣ як қисми лоиҳаи ҷории ОМК-Rust (Тақвияти ҳамкориҳои минтақавӣ ва иқтидори миллӣ оид ба назорат ва идоракунии касалиҳои занги зарди гандум дар Осиёи Марказӣ ва Қафқоз) ба шумор рафта, ташаббуси минтақавӣ мебошад, ки ҳадафи он коҳиши таъсири касалиҳои занги зард, бахусус занги рах, барг ва поя буда, ҳамчунон хатари ҷиддӣ ба васоити зиндагӣ дар саросари Осиёи Марказӣ ва Қафқоз ва растаниҳои Осиёи Марказӣ эҷод мекунад.

Касалии занги зарди гандум бемории занбуруғии зуд инкишофёбанда бо имконоти баланди эпидемиявӣ мебошад. Дар Тоҷикистон, ки гандум зироати муҳими кишоварзӣ ва асоси амнияти озуқавории миллӣ ба шумор меравад, таҳияи равиши ҳамоҳангшудаи миллӣ барои мубориза бо ин таҳдидҳо аҳамияти бузург дорад.

Иштирокчиён сохтор ва мундариҷаи лоиҳаи Стратегияи миллӣ ва нақшаи чорабиниҳои фавқулодда оид ба пешгирӣ ва мубориза бо касалиҳои занги зарди гандумро баррасӣ карданд. Онҳо ба вазъи касалии занги зарди гандум дар Тоҷикистон ва тадбирҳои мавҷудаи мубориза бо ин касалӣ таваҷҷӯҳ зоҳир намуданд. Онҳо инчунин нақшаи вокуниш ба ҳолати изтирорӣ ва сареъро барои ошкор, гузориш додан ва ҷилавгирӣ аз хуруҷи касалии занги зарди гандум баррасӣ карданд.

Иштирокчиён аҳамияти ҷалби тарафҳои гуногуни ҳавасманд, ҳамкории фаромарзӣ ва табодули донишро дар мубориза бо хуруҷи касалии занги зард таъкид карданд. Муҳокимаҳо инчунин зарурати идомаи сармоягузорӣ дар соҳаи тадқиқот, назорат, истеҳсоли тухмӣ, устувории навъҳо ва омӯзиши кишоварзонро тақвият бахшиданд.

«Касалиҳои зангди занги зарди гандум таҳдиди афзояндаи фаромарзӣ доранд, ки аксуламали ҳамоҳангшуда ва илман асосёфтаро талаб мекунад. Семинари мазкур барои стратегияи устувори миллӣ, ки бо далелҳо ва ҳамкорӣ асос ёфтааст, инчунин ба ҳифзи маҳсулнокӣ ва устуворӣ нигаронида шудааст. замина гузошт. Тавассути Барномаи шарикии ФАО-Туркия ва лоиҳаи ОМҚ-Rust, ФАО кӯшишҳои Тоҷикистонро барои таҳкими устуворӣ ва ҳифзи истеҳсоли гандум дастгирӣ менамояд», - гуфт Агаси Арутюнян, и.в. Намояндаи ФАО дар Тоҷикистон.

The outcomes of this workshop will guide the finalization of the National Strategy, enhancing Tajikistan’s capacity to prevent and respond to wheat rust outbreaks and strengthening the resilience of its agricultural sector.

Натоиҷи ин семинар дар анҷоми стратегияи миллӣ, тақвияти тавонмандии Тоҷикистон барои пешгирӣ ва вокуниш ба хуруҷи касалии занги зарди гандум ва таҳкими устувории бахши кишоварзӣ роҳнамоӣ хоҳад кард.

**Оид ба Барномаи шарикии ФАО ва Туркия**

Ҳадафҳои Барномаи шарикии ФАО ва Туркия саҳм гузоштан ба амнияти озуқаворӣ, коҳиши сатҳи камбизоатӣ дар деҳот, идоракунии устувори ҷангал, мубориза бо биёбоншавӣ ва ҳифзи экосистема дар Озарбойҷон, Қазоқистон, Қирғизистон, Тоҷикистон, Туркия, Туркманистон, Узбекистон ва дигар кишварҳои мавриди таваҷҷӯҳи тарафайн мебошанд.

Маблағгузории марҳилаи аввали Барномаи шарикии ФАО ва Туркия дар соҳаи озуқаворӣ ва кишоварзӣ, ки соли 2007 оғоз ёфта буд, аз фонди мақсаднок бо 10 млн.доллари ИМА амалӣ мегардид ва аз ҷониби Ҳукумати Ҷумҳурии Туркия маблағгузорӣ шуд, ки онро Вазорати кишоварзӣ ва зоҷагии ҷангал намояндагӣ мекард. Дар марҳилаи аввали ин барнома аз соли 2009 то 2015 дар 16 кишвари ҷаҳон 28 лоиҳа амалӣ гардид.

Соли 2014 Туркия ва ФАО дар баробари марҳилаи якум, созишнома оид ба татбиқи марҳилаи дуюми Барномаи шарикии ФАО ва Туркия дар соҳаи хоҷагии ҷангал бо саҳми иловагӣ ба маблағи 20 миллион доллари ИМА-ро ба имзо расонданд. Дар натиҷа, саҳми умумии Туркия 30 миллион доллари ИМА-ро ташкил намуд.